TISZAÚJVÁROS VÁROSI RENDELŐINTÉZET

Fiziko-, és balneoterápiás részleg házirendje

**MÓDOSÍTÁS**

 Készítette:

Dr. habil Papp Miklós PhD

főigazgató s.k.

# Kedves Betegünk!

Az egészségügyi ellátás hazánk minden állampolgárának az Egészségügyi Törvény által biztosított joga. Rendelőintézetünkben – mint minden egészségügyi intézményben – a betegeket az egészségi állapota által indokolt, folyamatosan hozzáférhető és megkülönböztetés nélküli egészségügyi ellátás illeti meg.

Az ellátás során a betegek emberi méltóságát tiszteletben tartjuk, a személyiségi jogok és betegjogok betartásáért garanciát vállalunk. Tevékenységünk a betegek gyógyulását segíti elő, ezért kérjük betegeinket az egészségügyi szolgáltatások igénybevételekor, itt tartózkodásuk alatt az intézményi rendet, a gyógykezeléssel kapcsolatban kapott rendelkezéseket tartsák be.

A betegellátás és az intézmény belső rendjére vonatkozó szabályok

A Tiszaújváros Városi Rendelőintézet Fiziko-, és Balneoterápiás részlegén megtalálható szakrendelések:

* reumatológiai szakrendelés,
* mozgásszervi rehabilitációs szakrendelés

Kezelőhelyek:

|  |
| --- |
| Fizikoterápia - elektroterápia |
| Gyógymasszázs |
| Gyógytorna |
| Kádfürdő |
| Kezelőkádak |
| Iszapkezelés |
| Medencetér (súlyfürdő és víz alatti torna) |

Nappali kúraszerű ellátás keretében nyújtott:

- reumatológiai infúziós kezelések

1. A Fiziko-, és Balneoterápiás Részleg nyitvatartási ideje:

Hétköznap: ~~7.30~~ ***8.00-***tól - 16.00 óráig

Szombat, vasárnap és ünnepnap: zárva

A kezelések rendje kifüggesztésre került a két főbejáratra és a Gyógyfürdőbe vezető átjáró ajtóba.

1. A Fiziko- és Balneoterápiás részlegen valamennyi rendeléshez és kezeléshez beutaló és előjegyzés szükséges.
2. A gyógyfürdő kezelésekért a betegeknek kiegészítő díjat kell fizetni.

Pénztári nyitva tartás:

 hétfő 8.30 órától 16.00 óráig,

 kedd-péntek 8.00-15.30 óráig.

1. A járóbeteg ellátás keretében történő kezelések felvételéhez szükséges: az orvos által felírt kezelőlap, fürdőkúrás kezelés esetén a szakorvos által felírt recept és két darab kezelőlap, valamint a betegbiztosítási kártya.
2. A beteg első alkalommal a beutalóval, társadalombiztosítási kártyával és személyi igazolvánnyal jelentkezik a betegirányítónál, ahol az adatok egyeztetése történik. Felírt kezelések esetében a szakmai előírásoknak és a beteg igényeinek megfelelően elkészítik a kezelési tervet. A beteg kap egy általános tájékoztatót, melyben részletesen le van írva a kezelések rendje. A betegirányítóban az eredeti kezelőlapot iktatják és tárolják, a kezelőlapról másolat készül és a beteg ezzel a másolattal veszi igénybe az ellátást.
3. A kúra alatt - amennyiben a beteg fürdőkúrás kezelésben részesül - minden megjelenés alkalmával a betegirányítóban kell jelentkezni az adminisztráció elvégzése céljából.
4. Amennyiben a páciensnek a kezelés a járóbeteg ellátás finanszírozása alapján került felírásra, ellátás céljából a kezelőhelyeken kell jelentkeznie.
5. Medencefürdő igénylése esetén minden alkalommal a betegirányítónál kell jelentkezni a fürdőkártya felvétele és a kezelőlap aláírása végett.
6. Az öltözőszekrény kulcsait 7.45 órától 16.00 óráig a betegváróban kialakított pultnál szolgálatot teljesítő dolgozó adja át a beteg részére 500 Ft letéti díj ellenében, *illetve vételezi vissza.*

Amennyiben a beteg a kulcsot a kezelés végeztével nem adja le, vagy elveszíti, a letéti díjat nem kapja vissza, az a kulcs pótlására, illetve a zár cseréjére lesz fordítva.

1. Hitelezett utazási utalványok (útiköltség papírok) írása szintén a betegváróban történik az öltözőszekrény kulcsok osztásával megegyező helyen és időben. Az egységesség érdekében a kezelőhelyeken dolgozók nem jogosultak az utazási nyomtatványok lepecsételésére és kitöltésére.
2. A beteg a kezeléseket a kezelőlapja felmutatásával veheti igénybe, melyen a kezelés megtörténtének tényét a kezelők dátummal és aláírással igazolják. A betegek a kezelés felvételének tényét minden kezelőhelyen az erre a célra rendszeresített füzetben igazolják aláírásukkal.
3. A betegek a Részleg területét zárórakor kötelesek elhagyni, az öltözőt legkésőbb 16.00 óráig kiüríteni~~, mivel a takarítónők 20.00 órakor~~~~zárják és riasztják a Részleget. Hétvégén a kezelések szünetelnek~~.
4. Részleges vagy teljes térítés mellett is lehet kezeléseket igénybe venni. A térítési díj beszedését a betegirányítók végzik, a Térítési Díj Szabályzatban meghatározottak szerint. A befizetett összegről kézpénzfizetési bizonylatot állítanak ki a beteg részére.
5. A gyógyfürdőkezelések önrészfizetésre előírt összegei a betegirányító ablakában kifüggesztésre kerültek.
6. A kezelések közti szünetben való pihenésre a Részleg és a Gyógyfürdő közti átjáró-pihenőben elhelyezett székek és ágyak szolgálnak.
7. Az intézet egész területén tilos a dohányzás és az alkoholfogyasztás.
8. Kérjük, ügyeljenek a tisztaságra a várókban és a mellékhelységekben egyaránt.
9. Kíméljék a Rendelőintézet vagyonát, a töréssel, rongálással okozott kárt annak okozója köteles megtéríteni!
10. Az intézet területére állatot behozni tilos!
11. A mozgáskorlátozott betegek számára a betegváróbantolókocsik vannak kihelyezve. Mozgáskorlátozott vendégeink a külön részükre kiépített mosdók kulcsát a betegirányítóktól kérhetik el.

# Betegjogok gyakorlásának és érvényesítésének szabályai

Az egészségügyről szóló 1997. évi CLIV. törvény alapján:

1. A beteg az egészségügyi szolgáltatás igénybevételekor köteles tiszteletben tartani az erre vonatkozó jogszabályokat és az intézményi rendet.
2. A beteg – amennyiben azt egészségi állapota lehetővé teszi – köteles az ellátásban közreműködő egészségügyi dolgozókkal képességei és ismeretei szerint együttműködni.
3. A betegnek joga van a számára fenntartott időpontokban a kezeléseket felvenni, annak tudatában, hogy ha nem él az időponttal akkor az elmaradt kezelések ütemezését a – jogszabályi határokon belül – újra kérheti (nem automatikusan hosszabbodnak meg az időpontjai).
4. A beteg és hozzátartozói jogaik gyakorlása során kötelesek tiszteletben tartani más betegek jogait és nem sérthetik az egészségügyi dolgozók törvényben foglalt jogait.
5. A beteg jogosult a rá vonatkozó egészségügyi adatokat megismerni, az egészségügyi dokumentációba betekinteni, az egészségügyi dokumentációból – saját kérésére és költségére – másolatot kapni.
6. Intézetünkben rendszeresen kikérjük a betegek véleményét ellátásukkal kapcsolatban. Számítunk észrevételeikre és javaslataikra. Észrevételeiket bedobhatják a betegirányítónál található időszakosan kihelyezett ládába.
7. Azon befizetett fürdőkúrás kezelések önrészdíját, amit a beteg rajta kívül álló ok miatt nem tudott igénybe venni, az intézet visszafizeti. Visszafizetésre a betegirányítóban kerül sor, az indokot igazoló lelet felmutatását követően, 8 héten belül.

# Panaszok bejelentése, a betegjogi képviselővel való kapcsolattartás rendje

1. A beteg jogosult az egészségügyi ellátással kapcsolatban panaszt tenni. Panaszával (szóban vagy írásban) közvetlenül a főigazgatóhoz, helyetteséhez vagy a betegjogi képviselőhöz fordulhat.
2. A betegjogi képviselő az erre irányuló megbízás alapján ellátja a betegek jogainak védelmét és segíti őket e jogaik megismerésében és érvényesítésében.
3. A betegjogi képviselő nevét és elérhetőségét az 1. számú függelék tartalmazza.

# A betegek értékeinek megőrzésére vonatkozó szabályok

# A Rendelőintézet abetegek értékeinek megőrzésére vállalkozni nem tud. A váróban hagyott tárgyakért, ruhaneműkért, értékekért felelősséget nem vállal. A Rendelőintézet felhívja a betegek figyelmét, hogy a betegöltözőkben,az öltözőszekrényekben elhelyezett értéktárgyakért sem vállal felelősséget.

# Sajtónyilvánosság rendje

A Rendelőintézet területén kép- vagy hangfelvétel készítése a főigazgató engedélyével történhet. A televíziós felvételek és egyéb képi anyag rögzítésekor az orvosi titoktartással kapcsolatos, valamint a beteg- és személyiségi jogokat tiszteletben kell tartani, melyre a felvételt készítő személy(ek) figyelmét is fel kell hívni. A Rendelőintézetben tartózkodó személy a felvételeken csak kifejezett személyes beleegyezésével szerepelhet.

Tisztelt Betegek!

Reméljük a Rendelőintézet gyógyításában résztvevő munkatársaival megtalálják a kellő összhangot, így a várt gyógyulást közös együttműködéssel mielőbb elérhetjük. Gyógyító munkájukért egészségügyi dolgozóink semmiféle külön díjazást nem várnak el, megbecsülésükre és megértésükre azonban számítanak.

Dr. habil Papp Miklós PhD

főigazgató

1. **számú függelék**

**Betegjogi képviselő**

**Neve:** Dr. Katona Kornélia

**Telefonszáma:** 06-20/4899-542

 melyen elérhető hétfőtől csütörtökig: 08.00-tól ~~16.30-ig~~ ***17:00-ig***

 pénteken: 08.00-tól 14.00-ig

**e-mail címe:** ~~kornelia.katona@ijb.emmi.gov.hu~~***kornelia.katona@ijsz.bm.gov.hu***

**~~Fogadóóra időpontja:~~** ~~minden hétfő 13.00-tól 15.00-ig~~

**~~Fogadóóra helye:~~** ~~Észak-magyarországi Regionális Iroda,~~

 ~~Miskolc, Bajcsy-Zsilinszky E. u. 15., 204. iroda~~

***Fogadó óra helye, ideje: Telefonos egyeztetést követően***

**A fenti elérhetőségek sikertelensége esetén az Integrált Jogvédelmi Szolgálat zöldszáma hívható:** 06-80/620-055

1. **számú függelék**

**COVID-19 világjárvány idején érvényes beléptetési rend**

A beteg a rendelőintézet területére csak szájmaszkban léphet be, és a bent tartózkodás végéig köteles azt viselni.

Beléptetés menete:

1. A főbejáratnál elhelyezett beléptető kapunál az intézmény munkatársa ellenőrzi a beteg testhőmérsékletét. Amennyiben 37,5 °C feletti hőmérsékletet mér, a beteg kikérdezése után egyeztet a szakorvossal az elláthatósága elbírálása végett. Amennyiben nem kerülhet sor az ellátásra, úgy a beteg a gyógyulását követően újra jelentkezik.
2. Az intézmény munkatársa a mért hőmérsékletet felvezeti egy cédulára, melyet a betegnek átad, mert a rendelésen erről kerül felvezetésre az ambuláns lapra a mért testhőmérséklet.
3. A testhőmérséklet mérés után a beteg a megszokott rend szerint jelentkezik ellátásra.

Akut ellátás esetén a betegirányító a beteg fogadhatóságáról egyeztet a szakrendeléssel. Amennyiben tudják a beteget fogadni, úgy a szakrendelés várólistájára felveszik a beteget.